Trossamfund

Trossamfund er religiøse foreninger med dyrkelse af religionen som formål.

Trossamfund i Danmark 
Før 1. januar 1970, hvor den nugældende ægteskabslov trådte i kraft, blev godkendelse givet som en anerkendelse af trossamfundet ved en kongelig resolution. Der er i alt 11 trossamfund, der er anerkendt ved kongelige resolution. Efter 1970 bliver trossamfund ikke betegnet som anerkendte men som godkendte trossamfund.

Sankt Petri tyske menighed i København udgør et særtilfælde, hvor man på en og samme tid er en egen menighed såvel som en del af folkekirken.

Lov nr. 1533 af 19. december 2017 om trossamfund uden for folkekirken trådte i kraft den 1. januar 2018. Med loven ophæves den hidtidige opdeling mellem anerkendte og godkendte trossamfund. Det betyder, at den samlede betegnelse for trossamfund, der har opnået anerkendelse i Danmark fremover vil være 'anerkendte trossamfund'.

Hertil findes der private religiøse organisationer, som hverken betragtes som godkendte eller anerkendte.

Folkekirken, der har 76 procent af befolkningen (tal fra 2017) som medlemmer, er ikke en forening, men snarere en offentlig forvaltning. I modsætning til trossamfundene er folkekirkens ydre forhold reguleret af lovgivning.

Gennem mange år regulerede Kirkeministeriet trossamfundenes forhold i henhold til Grundloven. I november 2007 overtog Familiestyrelsen under Justitsministeriet administrationen af trossamfundene. Den 3. oktober 2011 kom Familiestyrelsen under Social- og Integrationsministeriet. Fra 4. januar 2012 administreres trosamfundene af Ankestyrelsens Familieretsafdeling under Socialministeriet. Det Rådgivende Udvalg vedrørende Trossamfund skal udtale sig, inden Ankestyrelsen kan godkende et trosssamfund. I 2012–2015 hørte trossamfundene således under socialminister Manu Sareen, men den 28. juni 2015 overtog kirkeministeriet igen administrationen af trossamfundene.

Anerkendte og godkendte trossamfund 
I enevældens tid skulle alle borgere i udgangspunktet være medlem af statskirken. Med grundloven af 1849 blev der dog indført religionsfrihed i Danmark, og junigrundloven omtaler specifikt muligheden af at være medlem af "et i Landet anerkjendt Troessamfund". Allerede inden grundloven havde tre trossamfund – Den katolske Kirke, Den Reformerte Kirke og Mosaisk Trossamfund – fået lov til at etablere sig i Fredericia ved kongelig resolution af 1682, og disse blev nu ved kongelig resolution tildelt status af "anerkendt trossamfund". De næste godt hundrede år blev yderligere en række kristne trossamfund anerkendt ved kongelig resolution. Anerkendelse omfatter retten til at udføre retsgyldige vielser, at navngive retsgyldigt og at føre kirkebøger og udstede attester herfra med borgerlig gyldighed. Derudover giver anerkendelse også visse skattefordele. I alt findes der 11 anerkendte trossamfund.

Med tiden blev den meget omfattende anerkendelse ved kongelig resolution dog anset for at være utidssvarende, ikke mindst taget i betragtning at antallet af trossamfund i Danmark var stadigt voksende. Med ægteskabsloven af 4. juni 1969 indførte man i stedet en ny kategori – nemlig trossamfund, der ikke er anerkendte ved kongelig resolution, men som staten administrativt har tildelt vielsesbemyndigelse. Disse er de godkendte trossamfund. Den nye status som godkendt trossamfund medfører ikke ret til at føre kirkebøger og udstede attester, men kun til at foretage retsgyldige vielser og giver derudover også en række skattefordele. I 2011 fandtes der i Danmark 125 godkendte trossamfund med sammenlagt 703 lokale menigheder, idet ét trossamfund kan have mange lokale menigheder.

Herudover findes der religiøse menigheder og trossamfund, som hverken er anerkendte eller godkendte (fx Scientology).

For at en præst kan vie folk krævedes tidligere en godkendelse fra det relevante ministerium – denne godkendelse har som sådan intet med præstens teologi at gøre, men begrundes snarere i at præsten ved vielsen udøver verdslig myndighed.

Anerkendte trossamfund (anerkendelsesår i parentes)

Kristne trossamfund 
 Den romersk-katolske kirke (1682)
 Den fransk-reformerte kirke (1682)
 Den tysk-reformerte kirke (1682)
 Den reformerte menighed i Fredericia (1682)
 Metodistkirken (1865)
 Svenska Gustavskyrkan (1913)
 Den russisk-ortodokse kirke (1915)
 Den anglikanske kirke (1948)
 Baptistkirken (1952)
 Kong Haakons kirke (Den norske Sjømannskirken) (1958)

Andre trossamfund 
 Mosaisk trossamfund (1682)

Godkendte trossamfund og menigheder i Danmark

Kristne trossamfund og menigheder 
 Citykirken Århus
 Den Katolske Kirke i Danmark
 Den reformerte menighed i Fredericia
 Den franske-reformerte menighed i København
 Den tysk-reformerte menighed i København
 Metodistkirken i Danmark
 Svenska Gustafsförsamlingen i København
 Den ortodokse russiske kirkes menighed i København
 Den til St. Alban's English Church i København hørende menighed
 Baptistkirken i Danmark
 Den norske menighed ved Kong Haakon kirken i København
 Den Apostolske Kirke i Danmark
 Den Nyapostolske Kirke i Danmark
 Det Danske Missionsforbund
 Den evangelisk-lutherske Frikirke
 Frelsens Hær
 Menigheder inden for Pinsebevægelsen
 Syvende Dags Adventistkirken i Danmark (1971)
 The International Church of Copenhagen
 Kristent Center
 Nazaræerens Kirke
 Guds menighed
 Brønshøj Kristne Forsamling
 Kristnastova
 Kristent Centrum
 Mission Danmark
 København Bibeltrænings Center
 Forklarelsens Kirke
 The Brethren
 Den makedonske ortodokse Kirke
 Østens Assyriske Kirke i Danmark
 Troens Ord
 Amager Kristne Center
 Amager Kristne Center
 Kristent Center Herning
 Aalborg Menighedscenter
 Holstebro Frikirke
 Bibel og Missionscentret
 Dansk Teltmissions menighed
 Fonden Guds Verdensvide Kirke
 Den Koptisk-Ortodokse Kirke, St. Marie og St. Markus i Taastrup
 Den koreanske kirke i Danmark
 Menigheden af Kristne I Danmark i Jesu navn
 Livets Kilde
 Frikirken på Havnen
 Kristensamfundet i Danmark
 Den rumænsk-ortodokse menighed i Danmark
 Kristent Fællesskab i Nordsjælland
 Kristent Fællesskab, København
 Bethel Missionary Baptist Church
 City Kirke, Herning
 Kristus Kirken
 Den Serbisk Ortodokse Kirke i Danmark
 Aars Vineyard Christian Fellowship
 København Vineyard Christian Fellowship
 Nexø Frikirke
 Sydfyns Frimenighed
 Den Russiske ortodokse Kirkes menigheder
 International Harvest Christian Center
 Frimenigheden Kilden
 Hillerød Frimenighed
 Københavnerkirken
 Den Armensk Apostolske Kirke
 Inuunerup Nutaap Oqaluffia - Grønlands Frikirke
 Forsamlingen Livdin
 Faderhuset
 Kristen Videnskabs Kirke, The First Church of Christ Scientist

Trossamfund og menigheder, inspireret af kristendommen 
 Jehovas Vidner
 Jesu Kristi Kirke af Sidste Dages Hellige (mormoner)
 Yeshuat Tsion, Den Messianske Synagoge i Danmark

Jødiske trossamfund og menigheder 
 Det Mosaiske Troessamfund
 Machsike Hadas
 Shir Hatzafon - Progressiv Jødedom i Danmark

Islamiske menigheder 
 Dansk Islamisk Center
 Dansk Islamisk Trossamfund
 Dansk Pakistansk Kulturforening
 Dansk Tyrkisk Islamisk Stiftelse
 Den Islamiske Trossamfund af Bosniakker i Danmark
 Den Islamiske Verdensliga
 Det Albanske Trossamfund i Danmark
 Det Islamiske Forbund i Danmark
 Det Islamiske Trossamfund
 Det Islamiske Trossamfund på Fyn (DIT)
 Foreningen Ahlul Bait i Danmark

 Islams Ahmadiyya Djamâ'at
 Det Islamiske Forbund i Danmark
 Det Islamiske Trossamfund
 Idara Minhaj Ul-Quran
 Det muslimske Kulturcenter
 Den Islamiske Verdensliga
 The Islamic Center for E.C.
 Islamic Center Jaffaria
 Islamic Cultural Center
 Islamisk Center for de Europæiske Lande
 Islamisk Center Vest
 Islamisk Forum
 Islamisk Kultur Center Amager
 Islamisk Kulturel og Studie Institut
 Islams Ahmadiyya Djamâ'at
 Københavns Moske
 Madina-Tul-Ilm Education Center
 Minhaj ul Quran International Denmark
 Muslim Cultural Institute
 Pakistan Islamic Welfare Society
 Shiamuslimsk Trosamfund i Danmark
 Taiba - Islamisk Center og Moské
 Wakf Al Massira, Ringsted Moske
 Århus Islamiske Trossamfund

Buddhistiske menigheder 
 Karma Kadjy-skolen
 Karmapa-Trust - Sangye Tashi Ling
 Watpa Copenhagen
 Wat Thai Danmark
 Phendeling – Center for Tibetansk Buddhisme
 Tendai

Hinduistiske og hinduistisk inspirerede menigheder 
 Sikh Foundation, Denmark
 Sathya Sai Baba
 Krishnabevægelse/Iskcon
 Brahma Kumaris Åndelige Verdensuniversitet
 Siri Guru Singh Sabha, Copenhagen
 Danmarks Hindu Kultur Aktivitets Center
 Bharatiya Mandir
 Brande Hindu Menighed

Øvrige menigheder 
 Alevi Forbundet i Danmark
 Baha’i Samfundet
 Forn Sidr – Asa– og Vanetrosamfundet i Danmark
 Den Mandæiske Mandea i Danmark

Referencer

Ekstern henvisning 
 Kirkeministeriets liste over anerkendte og godkendte trossamfund og menigheder